ai4bharat/Pralekha huggingface dataset:
பிரதமர் அலுவலகம்
பிரதமர் நாளை மேற்கு வங்காளம், ஜல்பைகுரிக்குப் பயணம்
மேற்கு வங்காளத்தில் ரூ. 1938 கோடி மதிப்பிலான தேசிய நெடுஞ்சாலை திட்டத்திற்கு பிரதமர் அடிக்கல் நாட்டுவார்
ஜல்பைகுரியின் புதிய நீதிமன்ற கிளையை பிரதமர் திறந்துவைப்பார்.
பிப்ரவரி 08, 2019 அன்று பிரதமர் திரு. நரேந்திர மோடி ஜல்பைகுரிக்கு பயணம் மேற்கொள்ள உள்ளார். அங்குள்ள தேசிய நெடுஞ்சாலை 31 டி-யில் உள்ள ஃபலகட்டா – சல்சலாபாரி பிரிவினை நான்கு வழிப் பாதையாக மாற்றும் திட்டத்திற்கு அவர் அடிக்கல் நாட்டுவார். 41.7 கி.மீ நீளமுள்ள இந்த தேசிய நெடுஞ்சாலை, மேற்கு வங்காளத்தின் ஜல்பைகுரி மாவட்டத்தில் உள்ளது. இந்த சாலையின் கட்டுமான செலவு சுமார் ரூ. 1938 கோடியாகும்.
இந்தத் திட்டத்தின் மூலம் சல்சலாபாரி மற்றும் அலிபுருத்வார் முதல் சிலிகுரி வரை ஏறத்தாழ 50 கிலோமீட்டர் தூரம் குறைக்கப்படும். ரயில் மற்றும் விமானப் போக்குவரத்தைவிட, இந்த புதிய போக்குவரத்து வசதி சிறந்ததாக அமையும். இந்தப் பிராந்தியத்தின் பல்வேறு பகுதிகளிலிருந்து தேயிலை மற்றும் பிற வேளாண் பொருட்களை சந்தைகளுக்கு கொண்டு செல்ல இந்த தேசிய நெடுஞ்சாலை வழிவகுக்கும். மேம்படுத்தப்பட்ட இந்த போக்குவரத்து வசதி இந்தப் பகுதியின் சுற்றுலாவையும் அதிகரிக்கும். இது அனைத்தும் ஒன்றாக இணைந்து மாநிலத்தின் சமூக – பொருளாதார நடவடிக்கைகளை ஊக்குவித்து அம்மாநில மக்களுக்கு புதிய வேலைவாய்ப்புகளை உருவாக்கித் தரும்.
சாலை போக்குவரத்தைப் பயன்படுத்தும் மக்களுக்குத் தேவையான அனைத்து பாதுகாப்பு அம்சங்களும் இந்த தேசிய நெடுஞ்சாலையில் கொண்டுவரப்பட்டுள்ளன. இதில் 3 ரயில்வே மேம்பாலங்கள், 2 சாலை மேம்பாலங்கள், 3 சுரங்கப் பாதைகள், 8 பெரிய பாலங்கள் மற்றும் 17 சிறிய பாலங்கள் கட்டப்படவுள்ளன.
ஜல்பைகுரியின் புதிய உயர்நீதிமன்ற கிளையையும் பிரதமர் திரு நரேந்திர மோடி திறந்து வைக்கவுள்ளார். வங்காளத்தின் வடபகுதியில் உள்ள டார்ஜிலிங், கலிம்பாங், ஜல்பைகுரி மற்றும் கூச்பெஹார் மக்களுக்கு விரைவாக நீதி கிடைக்க வழி செய்யும் வகையில் ஜல்பைகுரியில் கொல்கத்தாவின் உயர்நீதிமன்ற கிளை திறக்கப்படுகிறது. இந்த 4 மாவட்டத்தின் மக்கள் கொல்கத்தா உயர்நீதிமன்றத்தை அணுக 600 கிலோமீட்டர் பயணம் மேற்கொள்ள வேண்டும். ஆனால், தற்போது இந்த புதிய கிளை திறப்பதன் மூலம் 100 கிலோமீட்டர் தூரத்திற்கும் குறைவான பயணம் மேற்கொண்டால் போதும்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
மத்திய பணியாளர் மற்றும் பயிற்சித்துறை துறையின் கொரோனா தொடர்பாக அறிமுகப்படுத்தப்பட்ட ஆன்லைன் பயிற்சித் திட்டப் பாடத்தொகுப்பில், இரண்டே வாரங்களில் 2,90,000 பயிற்சிப் பாடங்கள்; 1,83,000 பேர் பயன்படுத்துகின்றனர்: டாக்டர் ஜிதேந்திர சிங்
மத்திய பணியாளர் மற்றும் பயிற்சித்துறை அறிமுகப்படுத்தியுள்ள கொரோனா தொடர்பான ஆன்லைன் பயிற்சித் திட்டங்கள் நல்ல வரவேற்பைப் பெற்றுள்ளன. அறிமுகப்படுத்தப்பட்ட இரண்டே வாரங்களில் 2 லட்சத்து 90 ஆயிரம் பயிற்சி வகுப்புகள் தொடங்கப்பட்டுள்ளன. இந்த வலைத்தளத்தில் ஒரு லட்சத்து 83 ஆயிரம் பேர் பதிவு செய்துள்ளனர்.
பிரதமர் அலுவலகம், பணியாளர், பொதுமக்கள் குறைதீர்ப்பு, ஓய்வூதியம் ஆகிய துறைகளுக்கான மத்திய இணை அமைச்சர் டாக்டர் ஜிதேந்திர சிங், இது போன்ற பயிற்சி வகுப்புகளில் புதுமையாக இது போன்று நடத்தப்படுவது இதுவே முதல் முறை என்று கூறினார். கொரோனாவுக்கு எதிராக முன்னணியில் நின்று போராடுபவர்களுக்கு திறன் சேர்க்கும் வகையான பயிற்சி அளிப்பதாக இந்த வலைத்தளம் உள்ளது. கொரோனாவுக்கு எதிராக முன்னணியில் நின்று பணியாற்றுபவர்களுக்கு பயிற்சி அளிப்பதற்காக தோற்றுவிக்கப்பட்ட, இந்தப் பயிற்சித் திட்டம் தனித்தன்மை வாய்ந்த வெற்றிக் கதையாக மாறியுள்ளது. இனிவரும் காலங்களில், இதை பல்வேறு விதங்களில் பயன்படுத்துவதற்கான வாய்ப்புகள் உள்ளன என்றும் அவர் கூறினார்.
கோவிட்-19 நோய் பற்றிய அடிப்படை விஷயங்கள், மருத்துவ மேலாண்மை, தீவிர சிகிச்சைப் பிரிவு மேலாண்மை, தொற்றுநோய் ஏற்படாமல் தடுப்பதற்கான முன்னெச்சரிக்கை மற்றும் பாதுகாப்பு, தனிநபர் பாதுகாப்புக் கருவிகளைப் பயன்படுத்துவது, தனிமைப்படுத்துதல், தனித்திருத்தல், தேசிய மாணவர் படையினருக்கான பயிற்சிகள், கோவிட்-19 நோயால் பாதிக்கப்பட்டவர்களைக் கவனித்துக் கொள்ளுதல், ஆய்வுக்கூடங்களில் இருந்து மாதிரிகள் சேகரித்தல், ஆய்வுக்கூடங்களில் பரிசோதனை செய்தல், நோயாளிகளுக்கு உளரீதியாக ஆதரவு அளித்தல், கோவிட் காலத்தில் குழந்தைகளை கவனித்துக்கொள்ளுதல், கோவிட் காலத்தில் கருவுறுதல் போன்ற பல்வேறு விஷயங்கள் குறித்த பயிற்சித் திட்டங்கள் இந்த வலைத்தளத்தில் உள்ளன.
இந்தப் பயிற்சித்தளத்தில் புதிய பாடத்திட்டங்கள் கூடுதலாக சேர்க்கப்பட்டு வருகின்றன. மருத்துவர்கள், செவிலியர்கள், மருத்துவ உதவியாளர்கள், காவல்துறை அமைப்புகள் முதல் நேரு யுவகேந்திரா, அங்கன்வாடி மற்றும் ASHA ஆஷா பணியாளர்கள் உட்பட பதினெட்டு விதமான பணிகளைச் செய்பவர்களுக்கான பல்வேறு விதமான பயிற்சித் தேவைகளைப் பூர்த்தி செய்யும் வகையில், இந்தப் பயிற்சிகள் வடிவமைக்கப்பட்டுள்ளன.
(Visitor Counter : 138
குடியரசுத் தலைவர் செயலகம்
டாக்டர் ஏ.பி.ஜே அப்துல் கலாம் பிறந்த நாள்; குடியரசுத் தலைவர் மலர் அஞ்சலி
முன்னாள் குடியரசுத் தலைவர் டாக்டர் ஏ.பி.ஜே அப்துல் கலாமின் பிறந்த நாளை முன்னிட்டு, குடியரசுத் தலைவர் மாளிகையில் அவர் படத்துக்கு இன்று குடியரசுத் தலைவர் திரு ராம்நாத் கோவிந்த், மலர் தூவி அஞ்சலி செலுத்தினார். குடியரசுத் தலைவர் மாளிகையின் அலுவலர்கள் மற்றும் ஊழியர்களும் டாக்டர் கலாமுக்கு மரியாதை செலுத்தினர்.
அறிவியல் மற்றும் தொழில்நுட்பத்துறை
அதிக திறனுள்ள பேக்கிங் பொருட்கள் தயாரிக்க பயன்படும் புதிய மக்கும் பாலிமர் உருவாக்கம்
கொத்தவரங்காய் பசை மற்றும் நண்டு, இறால் கூடு ஆகியவற்றிலிருந்து பிரித்தெடுக்கப்பட்ட பாலிசாக்ரைடுகளை பயன்படுத்தி சுற்றுச்சூழலுக்கு ஏற்ற மக்கும் பாலிமரை இந்திய விஞ்ஞானிகள் உருவாக்கியுள்ளனர்.
இந்த பாலிமர் பிலிம் தண்ணீரை உறிஞ்சாது, அதிக பலம் கொண்டது. இதன் மூலம் தயாரிக்கப்படும் பேக்கிங் பொருட்கள், கடுமையான சூழல்களையும் சமாளிக்கும்.
பிளாஸ்டிக் குழைமங்கள் எதையும் பயன்படுத்தாமல் கொத்தவரங்காய் பசை, நண்டு, இறால் கூடுகளின் பாலிசாக்ரைடுகளை பயன்படுத்தி எளிய தொழில்நுட்பத்தில் இந்த பாலிமர் பிலிம்களை, அசாமில் உள்ள அறிவியல் மற்றும் தொழில்நுட்ப மேம்பட்ட ஆய்வு கழகத்தின்  பேராசிரியர் டாக்டர் தேவாசிஷ் சவுத்திரி, ஆய்வு மாணவர் சசாதூர் ரகுமான் ஆகியோர் உருவாக்கியுள்ளனர். இந்த பாலிமர் பிலிம் 240 மணி நேரம் தண்ணீரில் ஊறினாலும், கரையவில்லை. இதன் மூலம் தயாரிக்கப்படும் பேக்கிங் பொருட்கள் மிகவும் வலுவானதாகவும், போக்குவரத்துக்கு உகந்ததாகவும் இருக்கும்.
மேலும் விவரங்களுக்கு தேவாசிஷ் சவுத்திரியின்  என்ற இ-மெயில் மூலம் தொடர்பு கொள்ளலாம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1761050
------
(Visitor Counter : 201
பிரதமர் அலுவலகம்
வேலைவாய்ப்பு முகாமில் அரசுத்துறையின் பல்வேறு நிறுவனங்களில் புதிதாக சேரவிருக்கும்71,000 பேருக்குப் பணிநியமன ஆணைகளை ஜனவரி 20 அன்று பிரதமர் வழங்குகிறார்
வேலைவாய்ப்பு முகாமில் அரசுத்துறையின் பல்வேறு நிறுவனங்களில் புதிதாக சேரவிருக்கும் 71,000 பேருக்கு பணிநியமன ஆணைகளை ஜனவரி 20, 2023 அன்று காலை 10.30 மணிக்கு காணொலிக் காட்சி மூலம் பிரதமர் திரு நரேந்திர மோடி வழங்கி, உரையாற்றுகிறார்.
வேலைவாய்ப்புகளை உருவாக்க வேண்டும் என்ற தொலைநோக்குப் பார்வையின் வெளிப்பாடாகவே இது போன்ற வேலைவாய்ப்பு முகாம்கள் பல்வேறு பகுதிகளில் நடைபெற்று வருகின்றன. இதன் விளைவாக, வேலைவாய்ப்புகள் அதிக அளவில் உருவாகின்றன. இளைஞர்களின் மேம்பாட்டுக்கு உதவி செய்து அவர்கள் நாட்டின் முன்னேற்றத்திற்கு தங்களது பங்களிப்பை வழங்கும் வகையில் இது அமையப்பெற்றுள்ளது.
மத்திய அரசின் இளநிலைப் பொறியாளர்கள், ரயில் ஓட்டுநர்கள், தொழில்நுட்பக் கலைஞர்கள், ஆய்வாளர், துணை ஆய்வாளர்கள், காவலர், சுருக்கெழுத்தாளர், இளநிலை கணக்காளர், கிராமப்புற தபால் ஊழியர், வருமான வரி ஆய்வாளர், ஆசிரியர், செவிலியர், மருத்துவர், சமூகப் பாதுகாப்பு அலுவலர், தனிச்செயலர். பல்துறை அலுவலர் மற்றும் பல்வேறு துறைகளில் நாடு தழுவிய அளவில் தேர்ந்தெடுக்கப்பட்டுள்ள புதிய நபர்கள் பணியில் சேரவுள்ளனர்.
புதிதாக அரசுப் பணியில் சேருபவர்களுக்கு கர்மயோகி பிராரம்ப் என்ற ஆன்லைன் மூலம் ஒருங்கிணைப்பு வகுப்புகள் நடைபெறும். இது அவருக்கு பணி தொடர்பான அனுபவங்களைக் கற்க உதவிகரமாக இருக்கும். இது குறித்தும் இந்த மெகா வேலைவாய்ப்பு முகாமில் கருத்துக்கள் பரிமாறப்படும் என்பது குறிப்பிடத்தக்கது.
விவசாயத்துறை அமைச்சகம்
வேளாண்மை மற்றும் உணவு பதப்படுத்துதல் கொள்கைகளைக் கொண்டு எக்ஸ்போ 2020 துபாயில் பயனடையுமாறு விவசாய உற்பத்தியாளர் அமைப்புகளுக்கு இந்தியா அழைப்பு
விவசாயம் மற்றும் தொடர்புடைய துறைகளில் நாட்டின் முதலீட்டுக்கு உகந்த கொள்கைகள் மற்றும் வளர்ச்சி வாய்ப்புகளை எக்ஸ்போ 2020 துபாய் கண்காட்சி வெளிப்படுத்தும். இந்தியாவின் முயற்சிகளின் ஒரு பகுதியாக, வேளாண்மை மற்றும் விவசாயிகள் நல அமைச்சகத்தின் கூடுதல் செயலாளர் டாக்டர்.அபிலக்ஷ் லிகி, ஸ்டார்ட்அப் மற்றும் விவசாயி உற்பத்தியாளர் அமைப்புகளுக்கு அழைப்பு விடுத்துள்ளார்.
அவர்களின் முன்மொழிவுகளை அமைச்சகத்திடம் சமர்ப்பிக்குமாறு கூறிய , டாக்டர். லிக்கி மானியங்கள், மேலாண்மை செலவுகள் மற்றும் பிற ஆதரவு நடவடிக்கைகளை வழங்குவதற்கு அவை பரிசீலிக்கப்படும் என்று உறுதியளித்தார்.
மேலும் டாக்டர். லிக்கி கூறுகையில், “சிறு மற்றும் குறு விவசாயிகளுக்குப் பலனளிக்க வேண்டும், உள்நாட்டு மற்றும் சர்வதேச சந்தைகளுடன் ஒருங்கிணைப்பை உருவாக்க வேண்டும் என்பதே எக்ஸ்போ 2020-வில் நாங்கள் பங்கேற்பதன் முதன்மை நோக்கம்,” என்றார்.
பொதுவாக அறியப்பட்ட ஒன்பது தினை வகைகளையும் இந்தியா உற்பத்தி செய்வதோடு மற்றும் உலகளவில் மிகப்பெரிய உற்பத்தியாளராகவும் மற்றும் இரண்டாவது பெரிய ஏற்றுமதியாளராக உள்ளது. 2023-ம் ஆண்டை சர்வதேச தினை ஆண்டாக அறிவித்து 70-க்கும் மேற்பட்ட நாடுகளின் ஆதரவுடன் இந்தியாவால் கொண்டு வரப்பட்ட தீர்மானத்தை ஐநா பொதுச் சபை சமீபத்தில் ஏற்றுக்கொண்டது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1799247
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
குப்பை மேடுகளை அகற்றுவதன் மூலம் நகரங்களை அழகுபடுத்தும் பணியில் முன்னேற்றம்
நகர்ப்புறங்களை அழகுபடுத்துவதற்கு குப்பைக் கிடங்குகள் மற்றும் திறந்தவெளி குப்பை மேடுகள் வேகமாக அகற்றப்பட்டு வருகின்றன. நகர்ப்புறத் தூய்மை இந்தியா இயக்கம் 2.0-வின் கீழ், சுற்றுச்சூழலைப் பாதுகாக்க நகர்ப்புறங்களில் உள்ள குப்பைக் கிடங்குகளை மாற்றுவது காலத்தின் தேவை என்று உணரப்பட்டது. பல மாநிலங்கள் நகர்ப்புறங்களில் உள்ள குப்பைக் கிடங்குகளை மாற்றுவதற்கும், அழகுபடுத்துவதற்கும் ஆக்கப்பூர்வமான நடவடிக்கைகளை எடுத்து வருகின்றன. இது நிலையான வளர்ச்சிக்கும் ஆரோக்கியமான, பசுமையான எதிர்காலத்திற்கும் வழிவகுக்கும்.
நகர்ப்புறங்களிலுள்ள குப்பை மேடுகளை அகற்றி அழகுபடுத்தியதற்கு போபால் ஒரு சிறந்த எடுத்துக்காட்டு. பிரதமர் திரு.நரேந்திர மோடியால் இத்திட்டம் தொடங்கி வைக்கப்பட்டது. போபால் - டெல்லி இடையே பயணிக்கும் வந்தே பாரத் விரைவு ரயில், பசுமை மண்டலமாக மாறிய இந்த குப்பைக் கிடங்கைக் கடந்து செல்கிறது. இத்திட்டத்தில் 37 ஏக்கர் நிலம் மீட்கப்பட்டு அழகுபடுத்தப்பட்டது.
நவி மும்பை நகர்ப்புறங்களை பயனுள்ளதாக மாற்றுகிறது
நவி மும்பை மாநகராட்சி  பாலங்கள்/மேம்பாலங்களின் கீழுள்ள பகுதிகளை பொழுதுபோக்கு வசதிகளாக மாற்ற திட்டமிட்டது. சன்படா மேம்பாலத்தின் கீழ் கட்டப்பட்டுள்ள பொது விளையாட்டு வளாகமே இதற்கு உதாரணம். சன்படா மேம்பாலம் திட்டத்தின் வெற்றி நவி மும்பையை எதிர்காலத்தில் இதுபோன்ற திட்டங்களைத் திட்டமிட்டு செயல்படுத்த ஊக்கமளித்துள்ளது. ஏற்கனவே கடந்த ஆண்டு கான்சோலி-தலாவாலே பாலம் புதிய ஓவியங்கள் மற்றும் விளக்குகளுடன் புதுப்பொலிவு பெற்றுள்ளது. இந்த ஆண்டு, இப்பகுதி தோட்டமாகவும், தொழிலாளர்கள் ஓய்வெடுக்கும் இடமாகவும் மாற்றப்படும். சன்படா பாலத்தின் இரண்டாவது பகுதியில் யோகா மையம் அமையவுள்ளது.
குப்பை மேடுகளை அகற்ற சூரத்தின் ஆக்கபூர்வமான முயற்சி
சூரத்தில் குப்பைக் கிடங்குகளை பொதுமக்கள் அமரும் இடமாக மாற்றியது குறிப்பிடத்தக்க மாற்றத்தை ஏற்படுத்தியுள்ளது. இந்த முயற்சியின் கீழ், சூரத் மாநகராட்சி குப்பைக் கிடங்குகளை அடையாளம் கண்டு, அங்கு இருக்கைகள், விளக்குகள் மற்றும் குப்பைத் தொட்டிகளை அமைத்து அனைவரும் கூடி அமரும் இடமாக மாற்றியது. 100% குப்பை சேகரிப்பை உறுதி செய்வதற்காக சுற்று வட்டாரப் பகுதியில் இருந்து வீடு, வீடாக குப்பை சேகரிக்கும் பணியை மாநகராட்சி உறுதி செய்கிறது.
பாட்னாவின் தூய்மைப் பயணம்: குப்பை கிடங்குகள் பசுமை மண்டலங்களாக மாறின
பாட்னா நீண்ட காலமாக குப்பைக் கிடங்குகளால் போராடி வருகிறது. இந்த குப்பைக் கிடங்குகளை பசுமை மண்டலங்களாக மாற்றுவதற்கும், நிலையான சூழலை மேம்படுத்துவதற்கும், பாட்னா மாநகராட்சி பெரிய அளவில் குப்பைக் கிடங்குகளை சீரமைக்கும் இயக்கத்தைத் தொடங்கியது. இதில் நகரம் முழுவதும் மொத்தம் 630 குப்பைக் கிடங்குகள் சுத்தம் செய்யப்பட்டு அழகுபடுத்தப்பட்டன.
630 குப்பைக் கிடங்குகளின் சீரமைப்பு
பாட்னா மாநகராட்சி, குப்பை கிடங்குகளை பசுமை மண்டலங்களாக மாற்றும் இயக்கத்தைத் தொடங்கியது. சுத்தம் செய்யப்பட்ட இடங்களில் மரக்கன்றுகள் நடப்பட்டு, ஓவியங்கள் வரையப்பட்டு, தூக்கி எறியப்பட்ட பொருட்களால் செய்யப்பட்ட இருக்கைகளை வைத்து அழகுபடுத்தப்பட்டன.
பிரதமர் அலுவலகம்
மாலத்தீவுகளுக்கு அரசுமுறைப் பயணம் மேற்கொண்டபோது இந்தியப் பிரதமர் விடுத்த செய்தி அறிக்கையின் தமிழ் வடிவம் 
எனது நண்பரும் அதிபருமான மாண்புமிகு சொலிஹ் அவர்களே, பெரியோர்களே, தாய்மார்களே,
எனது இரண்டாவது ஆட்சிக் காலத்தில் மேற்கொள்ளும் முதல் வெளிநாட்டுப் பயணமாக உங்களின் அழகிய நாடான மாலத்தீவுக்கு வரும் வாய்ப்பு எனக்குக் கிடைத்ததில் மகிழ்ச்சி அடைகிறேன். கடந்த சில நாட்களுக்கு முன்புதான் நம் இரு நாடுகளும் ஈத் பண்டிகையை மகிழ்ச்சியோடும், பெருமையோடும் கொண்டாடின. இந்த விழாவின் பிரகாசம் எப்போதும் நம் குடிமக்களின் வாழ்வில் நிலைக்க வேண்டுகிறேன்.
ஆயிரக்கணக்கான ஆண்டுகளாக நமது இரு நாடுகளும் நெருங்கிய வரலாற்று மற்றும் கலாச்சார உறவுகளில் இந்தியப் பெருங்கடலின் அலைகளால் பிணைக்கப்பட்டுள்ளன. இந்த அசைக்க முடியாத நட்பு கடினமான காலங்களில் வழிகாட்டியாகவும் இருந்தது. அது 1988ல் நடந்த வெளித் தாக்குதலாக இருந்தாலும் சரி, அல்லது சுனாமி போன்ற இயற்கைப் பேரிடராக இருந்தாலும் சரி அல்லது சமீபத்திய குடிநீர் பற்றாக்குறையாக இருந்தாலும் சரி. இந்தியா எப்போதும் மாலத்தீவுடன் நிற்கிறது.
நான் அதிபர் சொலிஹ் உடன் மிகவும் விரிவான, பயனுள்ள உரையாடலை மேற்கொண்டேன். பரஸ்பர ஆர்வமுள்ள பிராந்திய மற்றும் உலகளாவிய பிரச்சினைகளில் எங்கள் இருதரப்பு ஒத்துழைப்பை விரிவாகக்குவது குறித்தும் நாங்கள் மதிப்பாய்வு செய்துள்ளோம்.
இந்தியாவிற்கும் மாலத்தீவுக்கும் இடையிலான வளர்ச்சி பங்களிப்பை மேலும் வலுப்படுத்த, மாலத்தீவின் சாதாரண குடிமக்களுக்கு பயனளிக்கும் திட்டங்களில் நாங்கள் கவனம் செலுத்தியுள்ளோம்.
மாலத்தீவு பாதுகாப்புப் படைகளின் கூட்டுப் பயிற்சி மையம் மற்றும் கடலோரக் கண்காணிப்பு ராடார் அமைப்பை இன்று நாங்கள் கூட்டாகத் திறந்து வைத்தோம். நாம் ஒருவருக்கொருவர் ஆழமான மற்றும் வலுவான கூட்டாண்மையை விரும்புகிறோம். வளமான, ஜனநாயகரீதியான மற்றும் அமைதியான மாலத்தீவு முழு பிராந்தியத்திற்கும் நன்மை பயக்கும். மாலத்தீவுக்கு சாத்தியமான அனைத்து உதவிகளுக்கும் இந்தியா எப்போதும் உறுதிபூண்டுள்ளது என்பதை நான் மீண்டும் வலியுறுத்த விரும்புகிறேன்.
மிக்க நன்றி.
இந்திய போட்டிகள் ஆணையம்
மெட்லைப் நிறுவனத்தின் 100% பங்குகளை ஏபிஐ ஹோல்டிங்க்ஸ் வாங்குவதற்கும், ஏபிஐ ஹோல்டிங்க்சின் 19.5% மூலதனப் பங்குகளை மெட்லைப் பங்குதாரர்கள் வாங்குவதற்கும் சிசிஐ ஒப்புதல்
இந்திய போட்டியியல் ஆணையகம் , மெட்லைப் நிறுவனத்தின் 100% பங்குகளை ஏபிஐ ஹோல்டிங்க்ஸ் வாங்குவதற்கும், ஏபிஐ ஹோல்டிங்க்சின் 19.5% பங்கு மூலதனப் பங்குகள மெட்லைப் பங்குதாரர்கள் வாங்குவதற்கும் ஒப்புதல் அளித்துள்ளது.
போட்டியியல் சட்டம், 2002-இன் 31-ஆம் பிரிவின் படி இந்த ஒப்புதல் இன்று அளிக்கப்பட்டுள்ளது. இது தொடர்பான விரிவான ஆணையை சிசிஐ வெளியிட உள்ளது.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும் : https://pib.gov.in/PressReleseDetail.aspx?PRID=1658006
-----
(Visitor Counter : 74
PIB Headquarters
தமிழ்நாடு, புதுச்சேரிக்கு ஜூன் 11-ல் 7 ஆவது பொருளாதார கணக்கெடுப்புப் பயிற்சி
ஏழாவது பொருளாதார கணக்கெடுப்பு மத்திய புள்ளியியல் மற்றும் திட்ட அமலாக்க அமைச்சகத்தால் நடத்தப்படுகிறது. இந்தப் பயிற்சியில் தகவல் திரட்டுவதற்குத் தகவல் தொழில்நுட்ப அடிப்படையிலான டிஜிட்டல் முறையை பயன்படுத்துதல், அறிக்கை தயாரித்தல் போன்றவை இடம்பெறும்.
இந்தக் கணக்கெடுப்புக்குத் தேசிய அளவிலான பயிலரங்கு 14.05.2019 அன்று நடைபெற்றது. இதைத் தொடர்ந்து மாநில மற்றும் மாவட்ட அளவில் விரிவான பயிற்சிக்கு ஏற்பாடு செய்யப்பட்டு வருகிறது. இதன் ஒருபகுதியாக தமிழ்நாடு மற்றும் புதுச்சேரிக்கான மாநில அளவில் பயிற்சியாளர்களுக்கான பயிற்சி வரும் 11 ஆம் தேதி  நடைபெறவுள்ளது. சென்னை எழும்பூர், மான்டித் சாலையில் உள்ள அம்பாசடர் பல்லவா ஹோட்டலில் நடைபெறும். மாநில அரசின் பொருளாதாரம் மற்றும் புள்ளியியல், தொழில்துறை மற்றும் குறு-சிறு-நடுத்தர தொழில்கள் துறை ஆகியவற்றின் மூத்த அதிகாரிகள் கலந்து கொள்வார்கள். தேசியப் புள்ளியியல் அலுவலக அதிகாரிகளும், சென்னை, கோயம்புத்தூர், மதுரை ஆகிய இடங்களில் உள்ள மண்டல அளவிலான அதிகாரிகளும் பங்கேற்பார்கள்.
சுமார் 350 அதிகாரிகளும்/அலுவலர்களும் இந்தப் பயிற்சித் திட்டத்தில் பங்கேற்பார்கள். தமிழக அரசின் பொருளாதாரம் மற்றும் புள்ளியியல் துறை ஆணையர் திரு அதுல் ஆனந்த் பயிற்சிப் பயிலரங்கைத் தொடங்கி வைப்பார். தேசிய புள்ளியியல் அலுவலக துணைத் தலைமை இயக்குநர் டாக்டர் எஸ் துரைராஜூ, மைய நோக்க உரை நிகழ்த்துவார்.
பொருளாதார கணக்கெடுப்பு என்பது வீடுசார்ந்த நிறுவனங்கள், சொந்தப் பயன்பாடு தவிர்த்த பொருள்கள் / சேவைகளின், உற்பத்தி / விநியோகம், தானிய உற்பத்தி, தோட்டப் பயிர் அல்லாத வேளாண் தொழில்,  வேளாண்மை சாராத தொழில் உள்ளிட்ட அனைத்து நிறுவனங்களும் இதில் அடங்கும்.
கணக்கெடுப்புத் தேதியில் செயல்படாமல் இருந்தாலும், அதற்கு முந்தைய செயல்பாடு குறித்தும், பொருளாதாரக் கணக்கெடுப்பு நடத்தப்படும்.
முதலாவது பொருளாதாரக் கணக்கெடுப்பு 1977 ஆம் ஆண்டு நடத்தப்பட்டது. இதன்பின்னர் 1980, 1990, 1998, 2005 ஆகிய ஆண்டுகளில் இந்த கணக்கெடுப்பு நடத்தப்பட்டுள்ளது. ஆறாவது கணக்கெடுப்பு 2013 ஆம் ஆண்டு நடைபெற்றது.
(Visitor Counter : 188
குடியரசுத் தலைவர் செயலகம்
மக்கள் மன்றத்திற்கு நிர்வாகப் பொறுப்புடையவர்களாக அதிகாரிகள் இருப்பதை நாடாளுமன்றக் குழுக்கள் உறுதி செய்கின்றன: குடியரசுத் தலைவர் திரு கோவிந்த்
மக்கள் மன்றத்திற்கு நிர்வாகப் பொறுப்புடையவர்களாக அதிகாரிகள் இருப்பதை பொதுக் கணக்குக் குழு உள்ளிட்ட நாடாளுமன்றக் குழுக்கள் உறுதி செய்கின்றன என்று குடியரசுத் தலைவர் திரு ராம்நாத் கோவிந்த் கூறினார்.
நாடாளுமன்றத்தின் மைய மண்டபத்தில் இன்று  நடைபெற்ற நாடாளுமன்ற பொதுக் கணக்குக் குழுவின் நூற்றாண்டு விழாவைத் தொடக்கிவைத்து உரையாற்றும் போது அவர் இவ்வாறு தெரிவித்தார்.
ஜனநாயக நாட்டில் நாடாளுமன்றம் என்பது மக்களின் விருப்பத்தின் உருவகம் என குடியரசுத் தலைவர் தெரிவித்தார். பல்வேறு நாடாளுமன்ற குழுக்கள் அதன் விரிவாக்கமாக செயல்படுகின்றன மற்றும் அதன் செயல்பாட்டை மேம்படுத்துகின்றன என்று அவர் கூறினார்.
நாடாளுமன்றக் குழுக்கள் இல்லாவிட்டால் நாடாளுமன்ற ஜனநாயகம் முழுமையடையாது என்று கூறிய அவர். பொதுக் கணக்குக் குழு மூலம் தான் அரசின் நிதியை மக்கள் கண்காணிக்கிறார்கள் என்றார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1778078
வணிகம் மற்றும் தொழில்துறை அமைச்சகம்
ஜூலை மாதத்திற்கான மொத்த விலை குறியீட்டெண்
2020 ஜூலை மாதத்திற்கான மொத்த விலை குறியீட்டெண்ணை மத்திய தொழில் மற்றும் உள்நாட்டு வர்த்தக மேம்பாட்டு துறையின் பொருளாதார ஆலோசகர் அலுவலகம் வெளியிட்டுள்ளது. ஜூலை மாதத்திற்கான வருடாந்திர பணவீக்க விகிதம், -0.58 விழுக்காடாக இருந்தது. ஜூலையில், முதன்மை சரக்குகளுக்கான விலைக் குறியீட்டெண் 3.16 சதம் அதிகரித்து 143.7 ஆக இருந்தது. கச்சா, பெட்ரோலியம் மற்றும் இயற்கை எரிவாயுக்கான குறியீட்டெண் 17.30 சதமும், உணவுப் பொருட்களுக்கான குறியீட்டெண் 3.41 சதமும், 2020 ஜூன் மாதத்தை விடக் குறைவாக இருந்தது. விரிவான தகவல்களுக்கு : https://pib.gov.in/PressReleasePage.aspx?PRID=1645696
பிரதமர் அலுவலகம்
மக்கள் மருந்தகம் திட்டத்தின் கீழ் ஏழைகளுக்கு விலையுயர்ந்த மருந்துகள் மலிவு விலையில் கிடைப்பது மிகவும் திருப்தி அளிக்கிறது: பிரதமர்
மக்கள் மருந்தகம் திட்டத்தின் கீழ் ஏழைகளுக்கு விலையுயர்ந்த மருந்துகள் மலிவு விலையில் கிடைப்பது குறித்து பிரதமர் திரு நரேந்திர மோடி திருப்தி தெரிவித்துள்ளார்.
பிரதமரின் மக்கள் மருந்தகம்  ஏழைகளுக்கு மலிவு விலையில் மருந்துகளைப் பெறுவதற்கு எவ்வாறு உதவுகிறது என்பது குறித்து மத்திய இணை அமைச்சர் திரு. சோம் பிரகாஷின் உணர்ச்சிகரமான ட்விட்டர் பதிவுக்குப் பதிலளித்துள்ள பிரதமர் இவ்வாறு தெரிவித்துள்ளார்.
பிரதமரின் ட்விட்டர் பதிவு:
" भावुकता से भरे ऐसे कई उदाहरण हैं, जिनसे प्रधानमंत्री भारतीय जनऔषधि परियोजना की सफलता का पता चलता है। यह देखकर बहुत संतोष होता है कि आज देश में गरीब से गरीब लोग भी महंगी से महंगी दवा आसानी से खरीद सकते हैं।"
பொருளாதார விவகாரங்களுக்கான மத்திய அமைச்சரவைக் குழு
அலிகார்- ஹர்துவாகஞ்ஜ் மேம்பாலம் கட்ட மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற பொருளாதார விவகாரங்களுக்கான அமைச்சரவைக் குழுக் கூட்டம் , ரயில்வே அமைச்சகம் அலிகார்- ஹர்துவாகஞ்ஜ் மேம்பாலம் கட்டுவதற்கான ஒப்புதலை வழங்கியுள்ளது. இந்த ரயில்வே மேம்பாலத்தின் மொத்த நீளம் 22 கிலோமீட்டர். ரூ.1285 கோடி மதிப்பிலான இந்தத் திட்டம் , 2024-25ம் ஆண்டு வாக்கில் நிறைவடையும் என எதிர்பார்க்கப்படுகிறது.
பரேலி-அலிகார் கிளைப்பாதை அலிகார் சந்திப்புடன் முடிவடைகிறது. ஹவுரா பக்கத்தில் இருந்து வரும் ரயில்கள், ஹர்துவாகஞ்ஜ், பரேலி செல்வதற்கு, இந்திய ரயில்வேயின் மிகவும் போக்குவரத்து நிறைந்த முக்கியமான ஹவுரா-புதுதில்லி மார்க்கத்தில் கிராசிங் செய்ய வேண்டியுள்ளது. கடும் போக்குவரத்து காரணமாக, ஹவுராவில் இருந்து வரும், ஹர்துவாகஞ்ஜ், பரேலி செல்லும் சரக்கு ரயில்கள், கிராசிங் செய்ய ரயில் லைன் இல்லாத நிலை உள்ளது. இதனால், அலிகார் சந்திப்பில் அதிக ரயில்களை நிறுத்தி வைக்கப்பட்டு காத்திருக்கும் நிலை ஏற்படுகிறது. இது ரயில் போக்குவரத்தில் பெரும் தடங்கலையும், தாமதத்தையும் ஏற்படுத்தி வருகிறது. எனவே, தற்போது உள்ள தில்லி-ஹவுரா மெயின் லைன் பாதைக்கு மேலாக மேம்பாலம் கட்டுவது அதிக தேவையாக உள்ளது. இந்தப் பகுதியில் ரயில் போக்குவரத்தில் ஏற்படும் இடையூறுகளைக் களைய இது மிகவும் அவசியத் தேவையாகவும் இருக்கிறது. அலிகாரையும், ஹர்துவாகஞ்ஜையும் இணைக்கும் மேம்பாலம் கட்டுவதன் மூலம், தாமதமும், ரயில்கள் அதிக நேரம் காத்திருக்க வேண்டியதன் அவசியமும் தவிர்க்கப்படும்.
பாதுகாப்பு அமைச்சகம்
பாதுகாப்பு தளவாட பொருட்கள் ஏற்றுமதி
கடந்த 2021-22 ஆம் நிதியாண்டில் ரூ. 12,815 கோடி அளவுக்கு பாதுகாப்பு தளவாட பொருட்கள் ஏற்றுமதி செய்யப்பட்டுள்ளது. 61 நாடுகளுக்கு இப்பொருட்கள் ஏற்றுமதி செய்யப்பட்டுள்ளது. எனினும் சில உத்திகள் காரணமாக அந்த நாடுகளின் பெயர்கள் வெளியிடப்படவில்லை.
கடந்த 2018-19 ஆம் நிதியாண்டில் ரூ.10,746 கோடிக்கும், 2019-20 ஆம் நிதியாண்டில் ரூ.9,116 கோடிக்கும் 2020-21 ஆம் நிதியாண்டில் ரூ.8,435 கோடிக்கும் பாதுகாப்பு தளவாடப் பொருட்கள் ஏற்றுமதி செய்யப்பட்டுள்ளது.
நடப்பு நிதியாண்டில் ஜூன் மாதம் வரை ரூ.1,387 கோடி அளவிற்கு பாதுகாப்பு தளவாடப் பொருட்கள் ஏற்றுமதி செய்யப்பட்டுள்ளன.
இதுகுறித்து மாநிலங்களவையில் திரு நீரஜ் சேகர் கேட்ட கேள்விக்கு பாதுகாப்புத் துறை இணையமைச்சர் திரு அஜய் பட் எழுத்துப்பூர்வமாக பதிலளித்தார்.
பொருளாதார விவகாரங்களுக்கான மத்திய அமைச்சரவைக் குழு
இந்துஸ்தான் ஆர்கானிக் கெமிக்கல்ஸ் நிறுவனத்தின் வட்டித் தள்ளுபடிக்கு அமைச்சரவை ஒப்புதல்
இந்துஸ்தான் ஆர்கானிக் கெமிக்கல்ஸ் நிறுவனம் மத்திய அரசிடமிருந்து பெற்றிருந்த கடன் தொகைக்கான 7.59 கோடி ரூபாய் வட்டியை தள்ளுபடி செய்வதற்கு, பிரதமர் திரு. நரேந்திர மோடி தலைமையிலான பொருளாதார விவகார அமைச்சரவைக் குழு, முடிந்த காலத்தையும் உட்படுத்துகிற  ஒப்புதல் அளித்துள்ளது.. இது 31 மார்ச் 2005 தேதியின் படியான தொகையாகும். 31 மார்ச் 2005 வரையிலான காலத்திற்கான அபராத வட்டி மற்றும் வட்டி மீதான வட்டியும் தள்ளுபடி செய்யப்பட்டுள்ளது. ஏற்கனவே, முன்னதாக, மார்ச் 2006 இல், பொருளாதார விவகாரங்களுக்கான அமைச்சரவைக் குழு இந்தத் தள்ளுபடிக்கு ஹிந்துஸ்தான் ஆர்கானிக் கெமிக்கல் நிறுவனத்திற்கான புனரமைப்புத் திட்டத்தின் படி ஒப்புதல் அளித்திருந்தது.
இது கிட்டத்தட்ட பத்தாண்டு காலமாக உள்ளது என்பதால் அரசு கணக்குப் புத்தகங்களிலும், HOCL கணக்குப் புத்தகங்களிலும் வட்டித் தொகையான 7.59 கோடி ரூபாய் ஏற்கனவே தள்ளுபடி  செய்யப்பட்டிருந்தது. இதன் மீதான வட்டி மிகக் கணிசமான அளவிலானதல்ல. எனவே 31 மார்ச் 2005 தேதியின்படி அரசுக் கடன்கள் மீதான 7.59 கோடி ரூபாய் வட்டித் தொகையை தள்ளுபடி செய்ததை முறைப்படுத்துவது உகந்ததாக இருக்கும். இது தொடர்பாக நிலுவையிலுள்ள CAG சிஏஜி தணிக்கை குறிப்புக்கு தீர்வு காண்பதற்கும் இந்த ஒப்புதல், HOCL நிறுவனத்திற்கு உதவியாக இருக்கும்.
பிரதமர் அலுவலகம்
ஜார்கண்ட் மாநில தினத்தை முன்னிட்டு அம்மாநில மக்களுக்கு வாழ்த்துக்களை தெரிவித்துள்ளார்.
ஜார்கண்ட் மாநில தினத்தை முன்னிட்டு அம்மாநில மக்களுக்கு பிரதமர் திரு. நரேந்திர மோடி வாழ்த்துக்களை தெரிவித்துள்ளார்.
"झारखंड के स्थापना दिवस पर राज्य के सभी निवासियों को मेरी हार्दिक शुभकामनाएं। इस अवसर पर मैं यहां के सभी लोगों के सुख, समृद्धि और उत्तम स्वास्थ्य की कामना करता हूं।", என்று பிரதமர் தனது வாழ்த்து செய்தியில் கூறியுள்ளார்.
மின்னணு மற்றும் தகவல் தொழில்நுட்பம்
தகவல் தொழில்நுட்ப விதிகள், 2021-ன் இரண்டாம் பகுதி குறித்து அடிக்கடி கேட்கப்படும் கேள்விகள் மற்றும் அவற்றுக்கான பதில்களை மின்னணுவியல் மற்றும் தகவல் தொழில்நுட்பம் அமைச்சகம் வெளியிட்டுள்ளது
தகவல் தொழில்நுட்ப விதிகள், 2021-ன் இரண்டாம் பகுதி குறித்து அடிக்கடி கேட்கப்படும் கேள்விகள் மற்றும் அவற்றுக்கான பதில்களை மின்னணுவியல் மற்றும் தகவல் தொழில்நுட்பம் இணை அமைச்சர் திரு ராஜீவ் சந்திரசேகர் இன்று வெளியிட்டார்.
மக்களின் வாழ்க்கை முறையை மாற்றியமைத்தல், டிஜிட்டல் பொருளாதாரத்தை விரிவுபடுத்துவதன் மூலம் பொருளாதார வாய்ப்புகளை உருவாக்குதல் மற்றும் விரிவுபடுத்துதல் மற்றும் முக்கிய துறைகளில் திறன்களை மேம்படுத்துதல் உள்ளிட்ட முதன்மையான மூன்று நோக்கங்களுக்காக தொழில்நுட்பத்தின் ஆற்றலைப் பயன்படுத்தும் உலகின் முன்னணி நாடுகளில் இந்தியாவும் ஒன்று என்று திரு ராஜீவ் சந்திரசேகர் கூறினார்.
நகர்ப்புறம் மற்றும் கிராமப்புறங்களில் எண்ணிக்கை அதிகரித்து வரும் பயனர்களுக்கு வெளிப்படையான, பாதுகாப்பான, நம்பகமான மற்றும் பொறுப்பான இணையத்தை வழங்க அரசாங்கம் உறுதிபூண்டுள்ளது என்று திரு ராஜீவ் சந்திரசேகர் கூறினார்.
28 கேள்விகளைக் கொண்ட இந்த தொகுப்பு, தகவல் தொழில்நுட்ப விதிகள் குறித்த பொதுவான கேள்விகளுக்கு எளிதில் புரிந்துகொள்ளக்கூடிய வகையில் பதிலளிக்க முயற்சிக்கிறது.
இந்த தொகுப்பு நான்கு பிரிவுகளை கொண்டுள்ளது, அவை பின்வருமாறு:
பிரிவு I: அடிப்படை தகவல்
பிரிவு II: அடிப்படை சொற்பிரயோகம் மற்றும் விதிகளின் நோக்கம்
பிரிவு III: இடைநிலை அமைப்பின் மூலம் விரிவான ஆய்வு
பிரிவு IV: குறிப்பிடத்தக்க சமூக ஊடக இடைநிலையாளர்களால் கூடுதல் ஆய்வு
பிரிவு V: இடைநிலை விதிகளுக்கு இணங்காதவை
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1768601